|  |  |
| --- | --- |
|  |  |

A felnőttképzésről szóló 2013. évi LXXVII törvény (Fktv.) szerinti

BEJELENTÉSHEZ KÖTÖTT FELNŐTTKÉPZÉSI TEVÉKENYSÉG

Az adatkezelési tájékoztatóban részletesen ismertetjük, hogy a **Konifo Kft.** hogyan és meddig kezeli az Ön különböző célból megadott személyes adatait, valamint, hogy milyen jogok illetik meg Önt, miután megadta azokat.

A tájékoztató elkészítésekor az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet), másképpen ***GDPR***, valamint az az információs önrendelkezési jogról és az információszabadságról szóló 2011. évi CXII. törvény vonatkozó fejezeteiben foglaltakat vettük figyelembe.

Az adatkezelési tájékoztató tartalma:

1. Az adatkezelő adatai
2. A **www.konifo.hu** honlapot használók adatkezelése
3. A képzésre jelentkezők és a képzésen résztvevők adatkezelése
4. Jogok, jogorvoslati lehetőség
5. Adatfeldolgozók megnevezése

**1. Az adatkezelő adatai**

Az adatkezelő megnevezése: Konifo Kft.

Székhely: 2146 Mogyoród, Bocskai út 66.

Telephely:1142 Bp., Erzsébet királyné útja 67.

Telefon/fax: 460 -0929, 221-6114

Cégjegyzékszám: 13-09-137697

adószám: 12060568-2-13

Engedéllyel rendelkező képző intézmények nyilvántartásában szereplő nyilvántartási szám: E/2020/000416

Felnőttképző nyilvántartásba vételi száma: B/2020/002984

www.konifo.hu, info@konifo.hu

**2. A www.konifo.hu honlapot használók adatkezelése**

***2.1 Kapcsolatfelvétel***

A képző intézmény honlapján feltüntetésre kerülő szolgáltatások iránt érdeklődők jellemzően a honlapon megadott e-mail címre küldenek e-mail-t, vagy a megadott telefonszámon személyesen kezdeményezik a kapcsolatfelvételt. Ennek során a képző intézmény a következő személyes adatokat kezeli:

* név,
* telefonszám,
* e-mail cím,
* lakcím.

Az adatokat kapcsolatfelvétel céljából a képző intézmény **vezetője: Nikicser Ildikó és kollégái kezelik,** aminek jogalapja a kapcsolatfelvételt kezdeményező önkéntes hozzájárulása, valamint a jogos érdek, azaz mindkét félnek jogos érdeke, hogy a kapcsolat létrejöttéhez és működtetéséhez a megfelelő adatokkal rendelkezzenek. A telefonszám és e-mail cím csak annyiban minősül személyes adatnak, amennyiben a kapcsolatfelvételt kérő cég vagy intézmény munkatársa a saját magán telefonszámát és/vagy magán e-mail címét adja meg vagy a kapcsolatfelvételt magánszemélyként kezdeményezik.

Az adatokhoz ezen kívül a technikai hátteret biztosító webkezelő cég férhet hozzá, azonban az adatok további kezelésére a webkezelő semmilyen formában nem jogosult.

A kapcsolatfelvételt követően a személyes adatokat a képző intézmény csak addig kezeli, ameddig a kapcsolat fenntartásához az feltétlenül szükséges, ezt követően a képző intézmény az adatokat törli a nyilvántartásából.

***2.2 Cookie használata***

A képző intézmény honlapjának megtekintésekor, úgynevezett cookie (magyar elnevezése: süti) kerül a számítógépére, amely technikai jellegű segítséget nyújt a weblapszolgáltatónak.

Néhány cookie feltétlenül szükséges az oldal megfelelő működéséhez, mások statisztikai információkat gyűjtenek a weboldal használatával kapcsolatban, hogy a felhasználó számára kényelmesebbé és hasznosabbá tegyék az oldalt. Vannak olyan cookie-k is, amelyek csak átmenetileg kerülnek tárolásra és törlődnek a böngésző bezárásával, de léteznek hosszabb ideig tárolásra kerülő cookie-k is. A cookie-k célja:

* a honlap használatát könnyítik meg a látogatók számára azzal, hogy az egyénhez kapcsolódó beállításokat, használati szokásokat rögzítik, így megkönnyítik a weblapokon való navigációt,
* az oldal továbbfejlesztése, javítása a látogatói igényeket figyelve,
* a felhasználói élményt javítja azzal, hogy rögzíti az oldalt látogató szokásait, így a következő látogatáskor megkönnyíthetjük a használatát,
* a lap továbbfejlesztése érdekében statisztikai elemzéssel vizsgáljuk, hogy a látogató hogyan használ más online szolgáltatásokat.

A cookie-k fontosabb típusai

* Munkamenet Cookie-k

Az oldal böngészéséhez, a funkciók használatához szükségesek, lehetővé teszik a látogató által végzett műveletek megjegyzését. Alkalmazásuk nélkül a honlap zökkenőmentes használata nem biztosítható. Csak az adott látogatás időtartama alatt élnek, a munkamenet végén vagy a böngésző bezárásával automatikusan törlődnek.

* A használatot támogató Cookie-k

Lehetővé teszik, hogy honlapunk megjegyezze, hogy milyen működési módot választott (pl. melyik nyelvet választotta, az akadálymentes változatot választja-e, kereső eredmény listájában hány találat jelenjen meg stb.) a látogató. Azért szükséges, hogy a következő látogatásnál mindezt ne kelljen újból megadni.

* Hirdetéshez kapcsolódó Cookie-k

A hirdetésekhez kapcsolódó sütik használatának célja, hogy kiválasszuk a látogatóinkat leginkább érdeklő, vagy számukra fontosnak tűnő hirdetéseket és azokat jelenítsük meg honlapunkon.

* Teljesítményt biztosító Cookie-k

Információt gyűjtünk arról, hogy látogatóink hogyan használják honlapot (pl. a látogató mely oldalainkat tekintette meg, hány oldalt keresett fel, az oldal mely részére kattintott, milyen hosszú volt az egyes munkamenetek ideje, milyen hibaüzeneteket kapott stb.). A weblap továbbfejlesztése érdekében használják.

Fontos! A cookie-k engedélyezése esetén a honlap, illetve annak üzemeltetője semmilyen azonosítót vagy jelszót nem jegyez meg, a személyes adatok (például IP cím) azonosításra alkalmatlan módon tárolódnak, illetve bizonyos időközönként automatikusan törlődnek is a rendszerből.

A cookie-k beállítása, esetleges letiltása

A cookie-k célja a honlap használhatóságának és folyamatainak támogatása, ezért letiltásuk esetén nem garantált, hogy a honlap megtekintője annak minden funkcióját használni tudja.

A böngészők egy része alapértelmezettként automatikusan elfogadja a cookie-kat, de ez az automatikus beállítás is megváltoztatható.

 **3. A képzésre jelentkezők és a képzésen résztvevők adatkezelése**

**Felnőttképzési törvény hatálya szerint szervezett képzésen való részvétel:**

Amennyiben Ön képzésen vesz részt a képző intézmény szervezésében, úgy a képző intézménynek a következő adatokat kell Öntől elkérnie és kezelnie a felnőttképzésről szóló 2013. évi LXXVII. törvény értelmében:

* viselt családi és utónév,
* születési családi és utónév,
* születési hely és idő,
* anyja születéskori családi és utóneve,
* legmagasabb iskolai végzettség,
* elektronikus levelezési cím,
* oktatási azonosító szám\*,

valamint

* a képzéssel összefüggő adatok, például: végzettség, szakképesítés, szakképzettség, idegennyelv-ismeret, a képzésbe történő belépéssel, a képzés elvégzésével, vagy abból történő kilépésével, a képzés során történő értékelésével és minősítésével, a képzéssel összefüggő fizetési kötelezettségeivel és az igénybe vett diákhitellel kapcsolatos adatok.

\**Oktatási azonosító szám: amennyiben Ön még nem rendelkezik oktatási azonosító számmal, úgy a képző intézmény igényli azt meg az illetékes szervtől, és tájékozatja Önt annak elkészülte után, az Ön oktatási azonosító számáról.*

**Adatok továbbítása a felnőttképzési államigazgatási szerv részére:**

Adatkezelő köteles a felnőttképzési államigazgatási szerv részére, a Felnőttképzési Adatszolgáltatási Rendszeren (FAR) keresztül, a képzésben részt vevőkről az alábbi adatokat továbbítani:

* viselt családi és utónév,
* születési családi és utónév,
* születési hely és idő,
* anyja születéskori családi és utóneve,
* elektronikus levelezési cím,
* oktatási azonosító szám, (amennyiben Ön rendelkezik ilyennel, részleteket lásd fent)
* legmagasabb iskolai végzettség.

**A FAR adatbázis intézményi kezelője**:

A FAR-t a felnőttképzési államigazgatási szerv kezeli, ennek jogszabályban kijelölt intézménye:

Név: Pest Megyei K ormányhivatal

Székhely: 1052 Budapest, Városház utca 7.

Képviseli: dr. Tarnai Richárd kormánymegbízott

e-mail: pest@pest.gov.hu

**Oktatási azonosító szám**

Az oktatási azonosítót az oktatási nyilvántartásról szóló 2018. évi LXXXIX. törvény rendelkezései értelmében az Oktatási Hivatal hozza létre, és emeli be a Felnőttképzési Adatszolgáltatási Rendszerbe.

**Az Ön által megadott személyes adatok ellenőrzése**

Miután a képző intézmény az Ön megadott adatait rögzíti a FAR-ban, a rendszer automatikusan ellenőrzi az adatokat, összevetve azokat a polgárok személyi adatainak és lakcímének nyilvántartásáról szóló 1992. évi LXVI. törvény szerint nyilvántartott adatokkal.

**Statisztikai adatszolgáltatás**

A felnőttképzési adatszolgáltatási rendszerben lévő adatok személyazonosításra alkalmatlan módon, statisztikai célra átadhatóak a Központi Statisztikai Hivatal részére.

**Az adatkezelés célja, jogalapja, hozzáféréssel rendelkezők köre és időtartama**

A fentiekben részletezett adatkezelés célja, hogy Ön a képzésen részt vehessen.

Jogalapja: jogi kötelezettség teljesítése. Ha fenti adatokat nem kívánja megadni, úgy a képzésen sem tud részt venni.

Az adataihoz a képző intézmény részéről az oktatásszervező, az adminisztrátor munkatárs, valamint a pénzügyekkel megbízott munkatárs és az oktató férhetnek hozzá. A felnőttképzési adatszolgáltatási rendszerbe továbbított adatokról a fentiekben részletezettek szerinti illetékes szervek férnek hozzá.

*A képző intézmény* az Ön személyes adatait a felnőttképzési törvény alapján a felnőttképzési szerződés megkötésétől számított nyolcadik év utolsó napjáig kezeli.

*A felnőttképzési államigazgatási szerv* a részére továbbított adatokról, valamint a képzés sikeres elvégzésével megszerezhető tanúsítványokról nyilvántartást köteles vezetni. A nyilvántartást a felnőttképzési államigazgatási szerv azok keletkezésétől számított ötvenedik év utolsó napjáig kezeli, ezt követően átadja az illetékes levéltárnak, majd törli a nyilvántartást.

A képző intézmény a fentiekben felsorolt esetek kivételével, az Ön adatait harmadik fél részére nem továbbítja, azonban hatósági ellenőrzéskor a hatóság képviselői betekinthetnek az Ön adatait is tartalmazó képzési dokumentációkba.

**Egyéb adatkezelés: kapcsolattartás és pénzügyi teljesítés**

A kapcsolattartás érdekében képző intézmény a további adatokat kérheti el Öntől:

- telefonszám (mobil és/vagy vezetékes)

- lakcím

Ebben az esetben az adatkezelés célja: mindkét fél jogos érdeke a zökkenőmentes kapcsolattartás érdekében.

Jogalapja: az Ön hozzájárulása.

Az Ön lakcímét a képző intézmény a pénzügyi teljesítés érdekében, vagyis a képzési díjról kiállított pénzügyi bizonylat kiállítása céljából is kezelheti. Ebben az esetben az adatkezelés célja: szerződéses kötelezettség teljesítése.

Az adatkezelés időtartama:

Az Ön telefonszámát a képző intézmény a képzés végéig kezelheti, ezt követően a nyilvántartásból törölni kell, kivéve, ha Ön kifejezett hozzájárulását adja annak további kezeléséhez.

Az Ön lakcímét, amely az adójogi elévülésig, nyilvántartandó adatnak számít, a képző intézmény legfeljebb 7 évig, a számviteli kötelezettségek teljesítéséhez szükséges adatokat legfeljebb 8 évig kezelheti.

**4. Jogok, jogorvoslat**

Az alábbiakban ismertetjük, hogy a vonatkozó jogszabályok milyen jellegű jogokat biztosítanak az Ön számára.

**A tájékoztatáshoz való jog**: a személyes adatainak kezeléséről Ön bármikor jogosult megfelelő tájékoztatást kapni, írásban vagy szóban, amely a megalapozott kérelme alapján történik. A kérelemre egy hónapon belül (esetlegesen két hónap meghosszabbítással) kell megadni a megfelelő tájékoztatást, amelyért díj nem számolható fel.

**A hozzáférés joga:** abban az esetben, ha a személyes adatait nem Ön közvetlenül adta meg, bármikor kérhet visszajelzést azzal kapcsolatosan, hogy adatainak kezelése folyamatban van-e, és milyen jellegű adatait kezeljük, kiknek, hová továbbítjuk, meddig tároljuk, azaz minden, a személyes adatával kapcsolatos tájékoztatásra, beleértve az automatizált döntéshozatalra tényére, a profilalkotásra vonatkozó felvilágosítást is. Az adatokat Ön másolatban el is kérheti.

**A helyesbítéshez való jog:** Ön kérheti a nem pontosan vagy hiányosan rögzített adatainak ésszerű időn belüli kijavítását.

**A törléshez való jog:** Ön kérheti, hogy adatait ésszerű határidőn belül töröljék az adatbázisból, ha arra már nincs szükség abból a célból, amelyhez gyűjtötték, vagy ha Ön visszavonja az adatainak kezelésére vonatkozó hozzájárulását, vagy tiltakozik adatainak kezelése ellen, vagy ha adatait jogellenesen kezelték.

**Az adatkezelés korlátozásához való jog:** ha valamilyen okból Ön vitatja, hogy az adatainak kezelése megfelelő módon történik, addig, ameddig ez nem tisztázódik, korlátozhatja adatainak használatát.

**A tiltakozáshoz való jog:** Ön bármikor tiltakozhat az ellen, hogy az adatait kezeljék, így ebben az esetben a képző intézmény az adatait nem kezelheti tovább.

**A panasztételhez való jog:** ha Önnek az adatainak kezelésével kapcsolatban valamilyen kifogása van, panaszt tehet az illetékes hatóságnál: Nemzeti Adatvédelmi és Információszabadság Hatóság, 1125 Budapest, Szilágyi Erzsébet fasor 22/C., telefon: +36 1 391 1400, www.naih.hu, ugyfelszolgalat@naih.hu

**A bírósághoz fordulás joga:** ha az adatainak kezelésével kapcsolatos jogai sérülnek, Ön jogosult arra, hogy bírósághoz forduljon.

**Az adathordozhatósághoz való jog:** amennyiben Ön igényli, megkaphatja adatait elektronikus adathordozón, vagy kérheti, hogy ezeket a képző intézmény egy másik intézménynek továbbítsa.

**5. Adatfeldolgozók**

A képző intézmény a személyes adatok tekintetében a következő cégek/egyéni vállalkozók közreműködését igénybe véve kezeli:

* **KONIFO KFT**

**Székhely: 2146 Mogyoród, Bocskai út 66.**

Az adatfeldolgozás területe: pénzügyi, számviteli ügyintézés, könyvelési feladatok

* **KONIFO KFT**

**Székhely: 2146 Mogyoród, Bocskai út 66.**

Az adatfeldolgozás területe: webhosting szolgáltatás, a http://....hu című holnap és az ...@....hu e-mail postafiók megfelelő működésének biztosítása.

A képző intézmény a vele szerződéses viszonyban lévő adatfeldolgozókkal a személyes adatok vonatkozó jogszabályoknak való kezeléséről szerződésben rendelkezik.

Tájékoztatjuk, hogy az adatkezelések során nem történik személyes adatai alapján automatizált döntéshozatal, profilalkotás. Személyes adatai védelmének érdekében a papír alapú dokumentumokat elzárva, biztonságos helyen tároljuk, az elektronikusan tárolt adataihoz a megfelelő jogosultsággal rendelkező munkatársak férhetnek csak hozzá. Az IT biztonság szintjéről, az iratkezelésről intézményünk külön rendelkezik.

***Amennyiben Önnek a személyes adatainak kezelésével kapcsolatban bármilyen kérdése van, az alábbi elérhetőségek bármelyikén fordulhat hozzánk.***

**Telefon/fax:** 460 -0929, 221-6114

**e-mail:****info@konifo.hu**

**Ügyfélszolgálat címe, Telephely:** 1142 Bp., Erzsébet királyné útja 67.

**Nyitvatartás: H-P 8:00-16:30**